רוזריו דוסון

רוזריו איזבל דוסון (באנגלית: Rosario Isabel Dawson; נולדה ב-9 במאי 1979) היא שחקנית, מדבבת, מפיקה וסופרת אמריקאית הידועה מתפקיד אסוקה טאנו, הפדוואן של אנאקין סקייווקר, בעיבודים הטלוויזיוניים.

ביוגרפיה
דוסון נולדה בניו יורק לאיזבל סלסט, סופרת וזמרת ממוצא אפריקאי, פוארטו ריקאני, טאינואי וקובני, כשזו הייתה בת 17, ולפטריק סי האריס. הוריה לא נישאו, וכשהייתה בת שנה נישאה אמה לגרג דוסון, פועל בניין, עליו הצהירה דוסון ש"תמיד היה אבי". אחיה היחיד, קלן, צעיר ממנה בארבע שנים. הוריה התגרשו בשנת 2006. המשפחה עברה מניו יורק לגרלנד שבטקסס.

קריירה
כילדה, ביצעה דוסון הופעה קצרה ב"רחוב סומסום", ובגיל 15 התגלתה במרפסת הקדמית של ביתה על ידי הצלמים לארי קלארק והרמוני קורין. קורין הציע לה להיבחן לתפקיד בתסריט שכתב, שהפך לבסוף לסרט ההתבגרות "קידס"  שיצא בשנת 1995 בו הופיעה בתפקיד רובי.

בהמשך גילמה תפקידים מגוונים בסרטים עצמאיים ובשוברי קופות.

ב-1999 הצטרפה דוסון לפרינס בהקלטותיו המחודשות לשירו "1999". באותה שנה הופיעה בקליפ לשיר של The Chemical Brothers, "Out of Control", מאלבומם "Surrender", וכן השתתפה ב"She Lives In My Lap", טרק מאלבומה של להקת אאוטקאסט "Speakerboxxx/The Love Below". ב-2001 שיחקה בסרט .
200px|ממוזער|שמאל|דוסון בפסטיבל קאן, 2011

כיכבה כנאטוראל ריברה, מושא אהבתו של סוחר סמים שהורשע (גולם על ידי אדוארד נורטון), בסרט של ספייק לי, "השעה ה-25", שיצא לאקרנים בשנת 2002. ב-2004 גילמה את דמות אשתו של אלכסנדר הגדול בסרטו של אוליבר סטון, "אלכסנדר", ובסתיו 2005 הופיעה כג'וליה בהפקת התיאטרון "Two Gentlemen of Verona", כשזו הייתה הופעתה הראשונה על הבמה.

בשנת 2005 שיחקה בעיבוד הקולנועי למחזמר הנודע "רנט", בתפקיד הרקדנית האקזוטית מימי מרקס, זאת לאחר שהחליפה את השחקנית דפני רובין-וגה, שהייתה בהיריון באותה תקופה.

בשנת 2006 שיחקה בסרט הפשע "מדריך להכרת קדושיך"  בכיכובו של צ'נינג טייטום. באותה שנה כיכבה כבקי בסרט "מוכרים בלבד 2". במאי באותה שנה, בעקבות אהדתה הגדולה לספרי קומיקס, יצרה את מיני סדרת הקומיקס "Occult Crimes Taskforce", אותה קידמה בפסטיבל קומיקון בשנת 2007.

בשנת 2007 שיתפה פעולה עם חברתה מלימודיה בלי סטרסברג, טליה לוגסי, כדי להפיק ולככב בסרט "Descent", והופיעה באחד ממופעי "לייב ארת'".

בשנת 2008 כיכבה דוסון לצד ויל סמית' בסרט "שבע נשמות", ובסרטו של סטיבן ספילברג, "לכודים ברשת". בנוסף, כיכבה בסדרת האינטרנט "חטיבת ג'ימיני". דיבבה את דמות הקצינה דלונדרה ביינס בסדרת האנימציה האינטרנטית "Afterworld". ב-17 בינואר 2009 הנחתה תוכנית של "סאטרדיי נייט לייב". בהמשך אותה שנה דיבבה את ארטמיס מבנה-מגדל  בסרט האנימציה "וונדר-וומן".

ב-2009 הופיעה בדבר העם, סרט תיעודי שמציג בצורה דרמטית ומוזיקלית את המכתבים, היומנים והנאומים של "האמריקאים הממוצעים", ומבוסס על ספרו של הווארד זין, היסטוריה עממית של ארצות הברית. באותה שנה דיבבה דמותה של ולווט וון בלאק בסרט האנימציה של רוב זומבי עולמו רדוף הרוחות של אל סופרביסטו.

שרה ב"West Ryder Silver Bullet", רצועה מהאלבום "West Ryder Pauper Lunatic Asylum" של להקת קסביאן.

בשנת 2010 כיכבה בסרט "פרסי ג'קסון וגנב הברק" בתפקיד פרספונה, ובסרט "לא ניתנת לעצירה".

 פעילות פוליטית 
באוקטובר 2023, בזמן מלחמת חרבות ברזל, דוסון, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן. חותמי המכתב מבקשים מהנשיא ביידן לקרוא להפסקת אש בעזה ובישראל. המכתב מדגיש את המשבר ההומניטרי בעזה, נטען שם כי אזלו לתושבים אספקה חיונית כמו מזון, מים, חשמל ותרופות. למעט הבקשה לשחרור בטוח של בני הערובה אין במכתב התייחסות לכאב ולנזק שנגרם לתושבי ישראל בכלל ולישובים הסמוכים לעזה בפרט.

חיים אישיים
דוסון הייתה בזוגיות עם הקומיקאי האמריקאי-יהודי אריק אנדרה. משנת 2019 עד 2022 ניהלה זוגיות עם קורי בוקר.

דוסון היא אוהדת של ארסנל. דוסון תומכת בארגוני צדקה כמו "Global Cool", "ONE Campaign" , "אוקספם", "אמנסטי אינטרנשיונל", "הורים, משפחות וחברים של לסביות והומואים", "International Rescue Committee" (IRC) , ו"Voto Latino". הופיעה במונולוגים מהווגינה. חברה בתנועה נגד אלימות לנשים, "V-Day". בשנת 2008 הייתה נוכחת הן בכנס הארצי של התנועה הדמוקרטית, והן בזה של התנועה הרפובליקנית. באוקטובר של אותה שנה נהייתה לדוברת תוכנית הנדבנות של חברת "TripAdvisor.com", וקריינה בקמפיין של "RESPECT!", תנועה הפועלת למניעת אלימות במשפחה. ב-2012 השתתפה בקמפיין של חברת סודהסטרים לצמצום השימוש בפלסטיק ולהגנה על הסביבה.

פילמוגרפיה 
 קולנוע 
 קידס (1995) - רובי
 רחובות צדדיים (1998) - מריסול
 יש לו את זה  (1999) - לאלה בונילה
 תדליק את זה (1999) - סטפני ויליאמס
 תלוי רק בך (2000) - לאנה
 מלך הג'ונגל (2000) - ורוניקה
  2001) - ולרי בראון
 מדרכות ניו יורק (2001) - מריה טדסקו
 טריגר שמח (2001) - די
 חומות צ'לסי (2001) - אודרי
 יום רביעי של האפר (2002) - גרייס קווינונז
 20 המיליונים הראשונים (2002) - אליסה
 גברים בשחור 2 (2002) - לורה וסקז
 פלוטו נאש - האיש על הירח (2002) - דינה לייק
 אהבה בעידן של כסף (2002) - אנה
 השעה ה-25 (2002) - נאטוראל ריביירה
 החיים של האישה הזו (2003) - מרטין
 חשיפה (2003) - אנדי פוקס
 המרדף (2003) - מריאנה
 אלכסנדר (2004) - רוקסנה
 המהפכה הזאת (2005) - טינה סנטיאגו
 עיר החטאים (2005) - גייל
 רנט (2005) - מימי מרקז
 מוכרים בלבד 2 (2006) - רבקה "בקי" סקוט
 מדריך להכרת קדושיך (2006) - לורי
 חסין מוות (2007) - אברנת'י רוס
 מדרון (2007) מאיה (גם מפיקה)
 מחלות מפורשות (2008) - אמא של בובו
 לכודים ברשת (2008) - זואי פרז
 קיל שוט (2008) - דונה
 שבע נשמות (2008) - אמילי פוזה
 וונדר מן (2009) - ארטמיס (דיבוב)
 עולמו רדוף הרוחות של אל סופרביסטו (2009) - ולווט וון בלאק (דיבוב)
 פרסי ג'קסון וגנב הברק (2010) - פרספונה
 לא ניתנת לעצירה (2010) - קוני הופר
 בחורה נכנסת לבר (2011) - ג'ון
 שומר גן החיות (2011) - קייט
 10 שנים (2011) - מארי
 לשחק באש (2012) - טליה דוראהם
 מלון נואר (2012) - סביליה
 טראנס (2013) - אליזבת'
 תן לי מחסה (2013) - יוני ביילי
 קרב עד המוות (2013) - רייצ'ל
 עיר החטאים: עלמה להרוג (2014) - גייל
 פעם אחרי (2014) - תפקיד עצמה
 שבויה (2014) - ניקול
 חמשת הראשונים (2014) - צ'רלי בראון
 חלקים למיליארד (2014) - מאיה
 סזאר צ'אבס (2014) - דולורס הוארטה
 טינקרבל ואגדת לעולם לא (2015) - ניקס (דיבוב)
 ליגת הצדק: כס אטלנטיס (2015) - וונדר וומן (דיבוב)
 פוארטו-ריקנים בפריס  (2015) - ונסה
 ליגת הצדק נגד הטיטאנים הצעירים (2016) - וונדר וומן (דיבוב)
 ראצ'ט וקלאנק (2016) - אלאריס (דיבוב)
 ליגת הצדק האפל (2017) - וונדר וומן (דיבוב)
 סרט לגו באטמן (2017) - באטגירל (דיבוב)
 בלתי נשכח (אנ') (2017) - ג'וליה בנקס
 קריסטל (2017) - קריסטל בריינט
 סליחה על ההפרעה (2018) - קול במעלית (דיבוב)
 מותו של סופרמן (2018) - וונדר וומן (דיבוב)
Henchmen (2018) -ג'ולין (דיבוב)
 לילה בניו יורק (2019) - האנה דייוויס
 זומבילנד 2: ירייה כפולה (2019) - נבאדה
 שלטונם של הסופרמנים (2019) - וונדר וומן (דיבוב)
 וונדר וומן: השושלת ממשיכה (2019) - וונדר וומן (דיבוב)
 ג'יי ובוב השקט מכים שנית 2 (2019) - רג'י פולקן
 איש המים (2020) - מארי בון
 מוכרים בלבד 3 (2022) - רבקה "בקי" גרייבס
 טירה רדופה (2023) - גבי
 The 4:30 Movie (2024) - קוני
 Opus (2025) - הבובה של בילי הולידיי (דיבוב)
 Deepest, Darkest (TBA)

 טלוויזיה 
 רובוט צ'יקן (2007) - קלרה פאלמר (דיבוב)
 חטיבת ג'מיני (2008) - אנה דיאז (דיבוב) - גם מפיקה בפועל
 חמש (2011) - לילי (סרט טלוויזיה)
 דרדוויל (2016-2015) - קלייר טמפל
 ג'סיקה ג'ונס (2015) - קלייר טמפל
 לוק קייג' (2018-2016) - קלייר טמפל
איירון פיסט (2017) - קלייר טמפל
 המגנים (2017) - קלייר טמפל
 אלנה מאוולור (2018) - דרלה (דיבוב)
 ג'יין הבתולה (2019-2018) - ג'יין ראמוס
 עיר משונה (2019) - דלט
הילדים האחרונים בעולם (2019-הווה) - דיבוב
המנדלוריאן (2020) - אסוקה טאנו
Briarpatch (2020) - אלגרה פיק
זה פוני (2020) - גב' רמירו (דיבוב)
Dopesick (2021) - ברידג'יט מאייר
רוק הצעיר (2021) - הגנרלית מוניקה
Calls (2021) - קתרין
עדן (2021) - A37 (דיבוב)
הספר של בובה פט (2021) - אסוקה טאנו
דופסיק (2021) - ברידג'ט מאייר
אסוקה (2022) - אסוקה טאנו
DMZ (2022) - אלמה

 פרסים ומועמדויות 
שנהפרסקטגוריהפרויקטתוצאהמקור2000פרס Black Reelהשחקנית הטובה ביותרLight It Up2001פרס בחירת הנוערשחקן פורץ נבחר בסרט2003פרס Black Reelשחקנית המשנה הטובה ביותרהשעה ה-252005פרס סטלייטשחקנית המשנה הטובה ביותר - מחזמר או קומדיהרנט2006פרס Black Reelהשחקנית הטובה ביותרשחקנית המשנה הטובה ביותרעיר החטאיםפרס NAACP Imageהשחקנית הטובה ביותר בסרט קולנוערנטפרס הסרטים של MTVהנשיקה הכי טובה (עם קלייב אוון)עיר החטאים2009פרס NAACP Imageהשחקנית הטובה ביותר בסרט קולנועשבע נשמותפרס סטרימיהשחקנית הטובה ביותר בסדרת אינטרנט דרמטיתGemini Divisionפרס ה-BETהשחקנית הטובה ביותר2010פרס בחירת הנוערשחקנית סרט נבחרת: פנטזיהפרסי ג'קסון וגנב הברק2011פרס הסרטים של MTVהשחקן הלטיני הטוב ביותרלא ניתנת לעצירהפרס בחירת הנוערשחקנית סרט נבחרת: אקשןכוכבת סרט קיץ נבחרתשומר גן החיות2012פרס Black Reelהשחקנית הטובה ביותר בסרט טלוויזיה או במיני-סדרהחמש2014השחקנית הטובה ביותרטראנס2015פרס איגוד מבקרי הקולנוע האמריקאיהשחקנית הטובה ביותר בסרט קומדיהחמשת הראשוניםפרס Black Reelהשחקנית הטובה ביותרפרס הסרטים של MTV#רגע WTF2021פרס Black Reelהשחקנית האורחת הטובה ביותר, סדרת דרמההמנדלוריאן2022השחקנית האורחת הטובה ביותר, סדרת דרמההספר של בובה פטהשחקנית הטובה ביותר, סרט טלוויזיה/מיני סדרהDMZשחקנית המשנה הטובה ביותר, סרט טלוויזיה/מיני סדרהדופסיקפרס אימג'ןהשחקנית הטובה ביותר - דרמהDMZשחקנית המשנה הטובה ביותר - דרמהדופסיקפרס סאטורןהופעת האורח הטובה ביותרהמנדלוריאן2024פרס בחירת הילדים של ניקלודיאוןכוכבת טלוויזיה אהובה (משפחה)אסוקהפרס Black Reelההופעה הטובה ביותר בסדרת דרמה2025פרס סאטורןהשחקנית הטובה ביותר בסדרת טלוויזיה

 הערות שוליים 

קישורים חיצוניים



קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:מדבבות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:קומיקסאיות אמריקאיות
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:אמריקאים ממוצא קובני
קטגוריה:פעילות למען זכויות להט"ב בארצות הברית
קטגוריה:פעילים למען זכויות להט"ב בארצות הברית
קטגוריה:אמריקאיות ממוצא פוארטו ריקני
קטגוריה:אמריקאים ממוצא פוארטו ריקני
קטגוריה:אמריקאיות שנולדו ב-1979
קטגוריה:אמריקאים שנולדו ב-1979